**นโยบายและกลยุทธ์การบริหาร**

**ทรัพยากรบุคคล 3 ปี(พ.ศ.2561-2563)**



**องค์การบริหารส่วนตำบลเขาไพร**

**ตำบลเขาไพร อำเภอรัษฎา จังหวัดตรัง**

**สารบัญ**

**เรื่อง หน้า**

**บทที่ ๑**

- หลักการและเหตุผล 1

- วัตถุประสงค์ 1

- เป้าหมาย 1

**บทที่ 2**

- วิสัยทัศน์ พันธกิจ 2

- การวิเคราะห์ปัจจัยภายใน/ภายนอก 3-4

**บทที่ 3**

- นโยบายด้านการปรับปรุงโครงสร้างระบบงานและการบริหารอัตรากำลัง 5

- นโยบายด้านการพัฒนาบุคลากร 5

- นโยบายด้านระบบสารสนเทศ 6

- นโยบายด้านสวัสดิการ 6

**บทที่ 4**

- การติดตามนโยบายและกลยุทธ์ การบริหารงานบุคคล 3 ปี (พ.ศ. 2561 – 2563) 7

- 1 –

**นโยบายและกลยุทธ์การบริหารทรัพยากรบุคคล 3 ปี**

**(พ.ศ. 2561 – 2563)**

**บทที่ 1 บทนำ**

**1. หลักการและเหตุผล**

บุคลากรเป็นทรัพยากรที่มีคุณค่าและจำเป็นอย่างยิ่งในการบริหารงานของทุกองค์กรถ้าขาดการบริหารทรัพยากรบุคคลให้มีประสิทธิภาพ จะส่งผลให้การทำงานไม่มีประสิทธิผล ล่าช้า และเกิดความเสียหายต่อองค์กร ดังนั้นองค์กรจำเป็นต้องจัดทำนโยบายและแผนกลยุทธการบริหารทรัพยากรบุคคล เพื่อพัฒนาบุคลากรให้มีความรู้ ทักษะ ทัศนคติที่ดี คุณธรรมและจริยธรรม อันจะทำให้ปฏิบัติหน้าที่ราชการในตำแหน่งนั้นได้อย่างมีประสิทธิภาพ และให้บุคลากรมีขวัญและกำลังใจในการปฏิบัติงาน

จากหลักการและเหตุผลดังกล่าว องค์การบริหารส่วนตำบลเขาไพร จึงได้จัดทำนโยบายและกลยุทธ์การบริหารทรัพยากรบุคคล 3 ปี (พ.ศ. 2561 –2563) ขึ้นเพื่อเป็นการกำหนดให้พนักงานส่วนตำบลทุกคนต้องได้รับการพัฒนาทุกตำแหน่ง โดยสอดคล้องกับแผนอัตรากำลังสามปี (พ.ศ. 2561 –2563) และแผนพัฒนาพนักงานส่วนตำบล 3 ปี (พ.ศ. 2561 –2563) ต่อไป

**2. วัตถุประสงค์**

2.1เพื่อเป็นการพัฒนาบุคลากร และเพิ่มพูนความรู้ ทักษะ ทัศนคติที่ดี และวิธีการปฏิบัติงานตามลักษณะงานที่รับผิดชอบ

2.2 เพื่อให้บุคลากรสามารถปฏิบัติราชการได้อย่างมีประสิทธิภาพ ในสถานการณ์การเปลี่ยนแปลงที่เกิดขึ้น

2.3 เพื่อให้บุคลากรทุกคนได้รับการพัฒนาด้านคุณธรรม และจริยธรรม

2.4 เพื่อเป็นแนวทางในการดำเนินการจัดการพัฒนาและฝึกอบรมบุคลากรในองค์การบริหารส่วนตำบล

2.5 เพื่อดำรงรักษาบุคลากรที่มีประสิทธิภาพให้อยู่คู่องค์กรต่อไป

**3. เป้าหมาย**

3.1 พนักงานในองค์กรสามารถนำนโยบายของผู้บริหารไปปฏิบัติให้สำเร็จลุล่วง

3.2 การบริหารงานขององค์กรเป็นไปอย่างโปร่งใส พนักงานมีคุณธรรม และจริยธรรม

3.3 พนักงานมีความรู้ และมีทักษะในการปฏิบัติงานเพื่อให้การปฏิบัติงานขององค์กรมีประสิทธิภาพและประสิทธิผล

3.4 สนับสนุนพนักงานส่วนตำบลตำแหน่งสายงานผู้บริหารทุกคนให้ได้รับการพัฒนาแต่ละปี อย่างน้อย 1 หลักสูตร/โครงการ

3.5 ส่งเสริมให้พนักงานส่วนตำบลตำแหน่งสายงานผู้ปฏิบัติทุกคนให้ได้รับการพัฒนาอย่างน้อย 1 หลักสูตร 3.6 ข้าราชการนำหลักธรรมาภิบาลมาปฏิบัติใช้ในการบริหารงานบุคคลอย่างโปร่งใส

3.7 สามารถให้บริการประชาชนอย่างรวดเร็วและมีประสิทธิภาพ

#### 3.8 นำความคิดเห็นของประชาชนมาปรับปรุงแก้ไขให้บริหารงานบุคคลมีความโปร่งใส

#### 3.9 สามารถปฏิบัติงานสู่ความเป็นเลิศในด้านการบริหารจัดการ

- 2 -

**บทที่ 2**

**การวิเคราะห์ศักยภาพขององค์การบริหารส่วนตำบลเขาไพร**

**วิสัยทัศน์**

“โครงสร้างพื้นฐานครอบคลุม ชุมชนเข้มแข็ง แหล่งน้ำสมบูรณ์ ยึดถือวิถีเศรษฐกิจพอเพียง”

**พันธกิจ**

1. จัดให้มีสาธารณูปโภคขั้นพื้นฐานครอบคลุมทุกพื้นที่

2. จัดให้มีน้ำเพื่อการอุปโภค บริโภคและการเกษตรอย่างเพียงพอ

3. ให้มีการบำรุงรักษาทั้งทางบกและทางน้ำ

4. บำรุงส่งเสริมการประกอบอาชีพของประชาชน

5. ส่งเสริม สนับสนุนการศึกษา ศาสนา ภูมิปัญญาและวัฒนธรรมอันดีของตำบล

6. ป้องกันโรคและระงับโรคติดต่อ

7. คุ้มครองดูแลและบำรุงรักษาทรัพยากรธรรมชาติและสิ่งแวดล้อม

8. พัฒนาและส่งเสริมการท่องเที่ยวภายในตำบล

9. ส่งเสริมวิถีชีวิตตามแนวปรัชญาเศรษฐกิจพอเพียง

10. ส่งเสริมการมีส่วนร่วมของประชาชนในตำบล

11. พัฒนาสังคมและส่งเสริมคุณภาพชีวิตของประชาชนทุกกลุ่มสู่ความเข้มแข็งอย่างยั่งยืน

**เป้าหมาย**

1. เพื่อให้ตำบลเขาไพร เป็นเมืองน่าอยู่มีสาธารณูปโภคขั้นพื้นฐานที่ครอบคลุมทั่วถึง

2. มีการจัดการสิ่งแวดล้อมอย่างเหมาะสมและมีความปลอดภัยในการดำเนินชีวิตประจำวัน

3. ประชาชนในตำบลทุกกลุ่มมีคุณภาพชีวิตที่ดีและสังคมน่าอยู่

4. เพิ่มประสิทธิภาพการบริหารจัดการการท่องเที่ยวภายในเขตองค์การบริหารส่วนตำบล

5. เพื่อส่งเสริม สนับสนุนการศึกษา อนุรักษ์ขนบธรรมเนียม ภูมิปัญญา ประเพณี วัฒนธรรมของอันดี

ของตำบล

6. ชุมชนมีความเข้มแข็ง ร่วมคิด ร่วมทำและแก้ไขปัญหาภายในชุมชนของตนเองได้อย่างมีประสิทธิภาพ

และเป็นรูปธรรม

7. แหล่งท่องเที่ยวภายในตำบลเขาไพร ได้รับการอนุรักษ์ ฟื้นฟู

8. ทรัพยากรธรรมชาติภายในตำบลเขาไพรได้รับการอนุรักษ์ฟื้นฟู

9. ประชาชนมีความอยู่ดีกินดี พึ่งพาตนเองได้ภายใต้ปรัชญาเศรษฐกิจพอเพียง

10. ประสิทธิภาพการบริหารจัดการองค์กรเป็นไปอย่างถูกต้อง รวดเร็ว สามารถตอบสนองความต้องการ

ของประชาชนได้อย่างตรงตามวัตถุประสงค์

- 3 –

**การวิเคราะห์ปัจจัยภายใน/ภายนอก**

สภาพแวดล้อมภายใน

จุดแข็ง

1. อำนาจหน้าที่โครงสร้างและการแบ่งงาน

ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม มาตรา ๖๐/๑ ให้มีปลัดองค์การบริหารส่วนตำบลคนหนึ่งเป็นผู้บังคับบัญชาพนักงานส่วนตำบลและลูกจ้างองค์การบริหารส่วนตำบลรองจากนายกองค์การบริหารส่วนตำบลและรับผิดชอบควบคุมดูแลราชการประจำขององค์การบริหารส่วนตำบลให้เป็นไปตามนโยบายและมีอำนาจหน้าที่อื่นตามที่มีกฎหมายกำหนด

โครงสร้างและการแบ่งส่วนราชการ ดังนี้ สำนักงานปลัด กองคลัง และกองช่าง แต่ละส่วนแบ่งเป็นงานที่รับผิดชอบตามคำสั่งองค์การบริหารส่วนตำบลเขาไพร ทำให้ทุกส่วนงานมีความรับผิดชอบที่ชัดเจน

2. ระบบงาน ระบบการวางแผนโครงการ

ระเบียบ กฎหมาย เอื้อให้องค์การบริหารส่วนตำบลมีอิสระในการบริหารจัดการท้องถิ่น ตามศักยภาพของตนเอง ทำให้การพัฒนาตรงตามความต้องการของประชาชน ในรูปการจัดทำเป็นโครงการ/กิจกรรม ผ่านกระบวนการมีส่วนร่วมของประชาชนจากการจัดทำประชาคมแผนพัฒนาฯ และการจัดทำแผนชุมชนในทุกปี

3. การบริหารงานบุคคล

* 1. - มีมาตรฐานกำหนดตำแหน่งแต่ละตำแหน่งเพื่อเป็นเครื่องมือในการปฎิบัติงาน ให้เป็นไปตามระเบียบ กฎหมาย หนังสือสั่งการกำหนด
  2. - บุคลากรมีความรู้ความสามารถตรงกับสายงานและตำแหน่ง และได้รับการพัฒนาเพิ่มทักษะความรู้ความสามารถ โดยการเข้าร่วมฝึกอบรมสัมมนา ศึกษาดูงานนอกสถานที่ ฯ
  3. จุดอ่อน

1. ด้านการเงินการคลังและงบประมาณ

- เงินรายได้ไม่เพียงพอกับการบริหารจัดการและการพัฒนา จากเงินรายได้ตามงบประมาณประจำปี รายได้จากการจัดสรรและเงินอุดหนุนจากภาครัฐเป็นหลัก ซึ่งองค์การบริหารส่วนตำบลมีรายได้จากการจัดเก็บภาษีอากรในแต่ละปีมีเงินรายได้จากภาษีบำรุงท้องที่และภาษีโรงเรือนเท่านั้น

2. ด้านการบริหารและการวางแผนพัฒนา

- การบริหารจัดการโครงการ/กิจกรรม ที่มาจากกระบวนการจัดทำแผนพัฒนา อบต. มีจำนวนมากกว่างบประมาณที่มีอยู่อย่างจำกัด

3. การบริหารงานบุคคล

- บุคลากรขาดความกระตือรือร้นในการทำงานและไม่มีการพัฒนาด้านเทคโนโลยีสารสนเทศ (IT) ทำให้งานเกิดความล่าช้าและซ้ำซ้อน -

4. การนำเทคโนโลยีและนวัตกรรมมาใช้ในการบริหาร

- ขาดเครื่องมือที่ทันสมัยมาใช้ทำงาน ทีใช้งานอยู่มีคุณภาพต่ำ ไม่เอื้ออำนวยต่อความสะดวก และมีจำนวนไม่เพียงพอกับความจำเป็นต้องใช้งาน

- ไม่มีแผนปรับปรุงระบบฐานข้อมูลและระบบเครือข่ายในด้านโปรแกรมคอมพิวเตอร์ อุปกรณ์ เครื่องมือเครื่องใช้และด้านเจ้าหน้าที่เพื่อให้การบริหารงานขององค์การบริหารส่วนตำบล เกิดประสิทธิภาพในอนาคต

- 4 -

สภาพแวดล้อมภายนอก

โอกาส

1. กฎหมาย พรบ. และระเบียบต่างๆ

- องค์การบริหารส่วนตำบล มีอำนาจหน้าที่ในการพัฒนาตำบลภายใต้กฎหมายที่กำหนดนโยบายรัฐบาลส่งเสริมและสนับสนุนในการพัฒนาตำบลให้ครอบคลุมทุกด้าน ทั้งในด้านเศรษฐกิจ สังคม และวัฒนธรรม มีอิสระในการบริหารงบประมาณงานและกำลังคน

อุปสรรค

**1. สภาพแวดล้อมทางเทคโนโลยี**

- ความก้าวหน้าของเทคโนโลยีด้านต่าง ๆ โดยเฉพาะด้านการสื่อสาร ทำให้เด็กและเยาวชน รับรู้ข้อมูลข่าวสารที่ไม่เหมาะสม ก่อให้เกิดปัญหาด้านสังคมตามมาทำให้หน่วยงานราชการต้องใช้งบประมาณเพื่อการแก้ไขปัญหาดังกล่าว -

**2. งบประมาณจัดสรรและงบอุดหนุน**

* + - * 1. - รัฐบาลจัดสรรงบประมาณและงบอุดหนุนให้แก่องค์กรปกครองส่วนท้องถิ่นมีงบประมาณไม่เพียงพอในการพัฒนา

**3. นโยบายรัฐบาล**

- มีการเปลี่ยนแปลงทางการเมืองทำให้รัฐบาลขาดเสถียรภาพ นโยบายเปลี่ยนไปตามสถานการณ์ทางการเมือง ทำให้การพัฒนาไม่ต่อเนื่องขาดประสิทธิภาพและประสิทธิผล

**4. กฎหมาย ระเบียบ ข้อบังคับ**

- กฎหมาย ระเบียบ และข้อบังคับ ไม่มีความความยืดหยุ่น ไม่สอดคล้องกับภารกิจ

- 5 -

**บทที่ 3**

**นโยบายและกลยุทธ์การบริหารทรัพยากรบุคคล**

**………………………………………..**

**นโยบายและกลยุทธ์การบริหารทรัพยากรบุคคลของ องค์การบริหารส่วนตำบลเขาไพร**

ทรัพยากรบุคคลของหน่วยงานมีความสำคัญมากขึ้น จะมีหนทางที่จะบอกให้ผู้บริหารหันมาให้ความสำคัญกับทรัพยากรบุคคล รวมถึงให้ความสำคัญกับบทบาทใหม่ที่ควรจะเป็นของผู้บริหารทรัพยากรบุคคลด้วย จะมีภารกิจ ที่ผู้บริหารทรัพยากรบุคคลสามารถเชื่อมโยงไปถึงการตอบสนองความคาดหวังของผู้มีส่วนเกี่ยวข้องขององค์กร และการเสริมสร้างสมรรถนะการบริหารจัดการของผู้บริหารระดับต่างๆในองค์กร ที่จะต้องร่วมมือช่วยเหลือกันเพื่อพัฒนาสมรรถนะ หรือขีดความสามารถ พร้อมแรงจูงใจของผู้ปฏิบัติงานทั้งหลายเป็นรายบุคคลงานละรายกลุ่ม จึงได้กำหนดนโยบายการบริหารทรัพยากรบุคคล สำหรับใช้เป็นกรอบและแนวทางในการจัดทำแผน เพื่อเพิ่มความคุ้มค่าของการใช้ทรัพยากรมนุษย์ เกิดความเป็นธรรม โปร่งใส ตรวจสอบได้ และให้ผู้ปฏิบัติงานมีความสุข มีขวัญ และกำลังใจที่ดีเกิดพึงพอใจในการปฏิบัติงานและมีศักยภาพเพิ่มในการปฏิบัติงานเพิ่มขึ้น จึงมีนโยบาย และกลยุทธ์ด้านต่าง ๆ ดังนี้

**1. นโยบายด้านการปรับปรุงโครงสร้างระบบงานและการบริหารอัตรากำลัง**

**เป้าประสงค์**

ส่งเสริมให้มีโครงสร้าง ระบบงาน การจัดกรอบอัตรากำลังและการบริหารอัตรากำลัง ให้เหมาะสมกับภารกิจขององค์กรและเพียงพอ มีความคล่องตัวต่อการขับเคลื่อนการดำเนินงาน การ**บรรจุ**แต่งตั้งจะดำเนินการในตำแหน่งว่าง เพื่อให้สอดคล้องกับแผนอัตรากำลัง และส่งเสริมให้มีโครงสร้าง ระบบงาน การจัดกรอบอัตรากำลังและการบริหารอัตรากำลังให้เหมาะสมกับภารกิจขององค์กรและเพียงพอ มีความคล่องตัวต่อการขับเคลื่อนการดำเนินงานของทุกหน่วยงานในองค์กร รวมทั้งมีระบบการประเมินผลที่มีประสิทธิผล เชื่อมโยงกับผลตอบแทนและมีการกำหนดสมรรถนะและลักษณะที่พึงประสงค์ของพนักงานที่องค์กรคาดหวัง

**กลยุทธ์**

1. ทบทวนและปรับปรุงโครงสร้างองค์กร ระบบงาน และกรอบอัตรากำลัง ให้สอดคล้องกับวิสัยทัศน์

พันธกิจ และแผนการปรับบทบาทและภารกิจขององค์การบริหารส่วนตำบลเขาไพร ปี 2561 -2563

1. จัดทำสมรรถนะ และนำสมรรถนะมาใช้เป็นเครื่องมือในการบริหารทรัพยากรมนุษย์ ทั้งด้านการ

สรรหาการเลื่อนขั้นและปรับตำแหน่ง การประเมินผลการปฏิบัติงาน การวางแผนการพัฒนาบุคลากร และการบริหารผลตอบแทน

1. มีเส้นทางความก้าวหน้าของสายอาชีพ
2. จัดทำระบบประเมินผลการปฏิบัติงานตามผลสัมฤทธิ์ของงานและสมรรถนะหลัก
3. จัดทำแผนการสืบทอดตำแหน่งงาน และการบริหารจัดการคนดี และคนเก่งขององค์กร

**2. ด้านการพัฒนาบุคลากร**

**เป้าประสงค์**

ส่งเสริมให้มีการพัฒนาอย่างเป็นระบบ ทั่วถึง และต่อเนื่อง โดยการเพิ่มพูนความรู้ ความสามารถ ศักยภาพ และทักษะการทำงาน ที่เหมาะสม สอดคล้องกับสถานการณ์ วิสัยทัศน์ และยุทธศาสตร์ขององค์กร เพื่อให้การขับเคลื่อนการดำเนินงานตามพันธกิจขององค์กร เป็นไปอย่างมีประสิทธิภาพและประสบผลสำเร็จตามเป้าหมาย รวมทั้งส่งเสริมคุณธรรมให้กับบุคลากรในองค์กร

- 6 –

**กลยุทธ์**

1. จัดทำแผนพัฒนาบุคลากรให้สอดคล้องกับบทบาทและภารกิจของ องค์การบริหารส่วนตำบล
2. จัดทำแผนพัฒนาบุคลากรตามตำแหน่งงานและสายอาชีพตามสมรรถนะ แผนการสืบทอดตำแหน่งและการบริหารจัดการคนดีและคนเก่งขององค์กร
3. พัฒนาศักยภาพผู้บริหาร และเพิ่มขีดความสามารถในการปฏิบัติงานให้กับผู้ปฏิบัติงานทุกระดับตามสายอาชีพและตำแหน่งงานอย่างต่อเนื่อง
4. ส่งเสริมให้บุคลากรยึดมั่นในวัฒนธรรมองค์กร ปฏิบัติตามจรรยาบรรณขององค์การบริหารส่วนตำบลเขาไพร
5. พัฒนางานด้านการจัดการความรู้ องค์ความรู้ เพื่อสร้างวัฒนธรรมการเรียนรู้ การถ่ายทอดความรู้ การแลกเปลี่ยนความรู้และประสบการณ์ในการทำงานอย่างต่อเนื่อง

**3. ด้านการพัฒนาระบบสารสนเทศ**

**เป้าประสงค์**

ส่งเสริมและสนับสนุนให้มีการพัฒนาระบบเทคโนโลยีสารสนเทศมาใช้ในการบริหารจัดการทรัพยากรมนุษย์ เพื่อให้ได้ข้อมูลที่ถูกต้อง ครบถ้วน รวดเร็ว ทันสมัยและเป็นปัจจุบัน ช่วยละขั้นตอนของงานปริมาณเอกสาร สามารถนำไปวิเคราะห์เพื่อการวางแผนตัดสินใจในการปฏิบัติงาน และใช้บริหารงานด้านบุคลากรได้อย่างมีประสิทธิภาพ

**กลยุทธ์**

1. พัฒนาระบบฐานข้อมูลบุคลากร
2. ปรับปรุงและพัฒนาระบบสารสนเทศด้านการบริหารจัดการบุคลากร
3. เสริมสร้างความรู้เกี่ยวกับระบบสารสนเทศด้านการบริหารจัดการบุคลากรให้ผู้ปฏิบัติงานเพื่อรองรับการใช้งานระบบ และเพิ่มขีดความสามารถของบุคลากรเพื่อรองรับการพัฒนาระบบในอนาคต

**4. ด้านสวัสดิการ**

**เป้าประสงค์**

เสริมสร้างความมั่นคง ขวัญกำลังใจ คุณภาพชีวิตที่ดี ความผาสุกและพึงพอใจให้ผู้ปฏิบัติงาน เพื่อรักษาคนดี คนเก่งไว้กับองค์กร โดยการส่งเสริมความก้าวหน้าของผู้ปฏิบัติงานที่มีผลงานและสมรรถนะในทุกโอกาส สร้างช่องทางการสื่อสาร ให้สิ่งจูงใจ ผลประโยชน์ตอบแทนพิเศษ จัดสวัสดิการ ความปลอดภัย อาชีวอนามัย และสิ่งแวดล้อมในการทำงาน ตามความจำเป็นและเหมาะสมเป็นตามที่กฎหมายกำหนด และสนับสนุนการดำเนินกิจกรรมเพื่อสร้างความสัมพันธ์อันดีระหว่างผู้บริหารและพนักงานทุกระดับ

**กลยุทธ์**

1. ปรับปรุงระบบแรงจูงใจในการปฏิบัติงาน
2. ปรับปรุงสภาพความปลอดภัย อาชีวอนามัย และสภาพแวดล้อมในการทำงาน
3. ยกย่องพนักงานที่เป็นคนเก่ง คนดี และทำคุณประโยชน์ให้องค์กร
4. ปรับปรุงระบบสวัสดิการ ผลตอบแทนพิเศษ
5. ปรับปรุงช่องทางการสื่อสารด้านการบริหารทรัพยากรมนุษย์

- 7 -

**บทที่ 4**

**การติดตามนโยบายและกลยุทธ์การบริหารงานบุคคล 3 ปี (พ.ศ. 2561 – 2563)**

**………………………………………..**

องค์การบริหารส่วนตำบลเขาไพร ได้กำหนดวิธีการติดตามและประเมินผลนโยบายและกลยุทธ์การบริหารงานบุคคล ประกอบด้วย

1. ปลัดองค์การบริหารส่วนตำบลเขาไพร เป็นประธาน
2. หัวหน้าสำนักปลัด อบต. เป็นกรรมการ
3. ผู้อำนวยการกองคลัง เป็นกรรมการ
4. ผู้อำนวยการกองช่าง เป็นกรรมการ
5. นักทรัพยากรบุคคล เป็นกรรมการและเลขานุการ

โดยให้มีหน้าที่ติดตามและประเมินผลการพัฒนาพนักงานส่วนตำบลและบุคลากรขององค์การบริหารส่วนตำบลเขาไพร เป็นประจำทุกปี และสรุปรายงานผลและข้อเสนอแนะในการติดตามประเมินผลให้นายกองค์การบริหารส่วนตำบลเขาไพร เพื่อทราบ